O‘zMUdagi “aqlli texnologiya” Zuhraning o‘rniga hujjat topshirmoqchi bo‘lgan Fotimani aniqladi

2017-yil 12-iyul kuni o‘zaro tashqi o‘xshashlikdan ustamonlik bilan foydalanmoqchi bo‘lgan Fotima Salimova (familiya o‘zgartirilgan) o‘z singlisi Zuhra Salimovaning o‘rniga hujjatlarni O‘zMUning Biologiya yo‘nalishiga topshirayotgan bir vaqtda “aqlli texnologiya” uning firibgarona qilmishini fosh etdi, deb xabar berdi universitet qabul komissiyasi matbuot xizmati.

Ushbu “aqlli texnologiya” O‘zbekiston Milliy universitetining tajribali olim va yosh mutaxassislarining ixtirosi hisoblanib, 2017—2018-o‘quv yili qabul mavsumida ushbu o‘quv dargohida Respublikadagi yagona tizim sifatida eksperiment tarzida qo‘llanilmoqda.
Eslatib o‘tamiz, O‘zMUda bo‘lib o‘tajak test sinovlarida ham ayni shu texnologiya qo‘llaniladi. Imtihon o‘tkaziluvchi har bir auditoriyaga kuzatuv kameralari o‘rnatiladi va test jarayonlarining to‘g‘ridan to‘g‘ri namoyishi onlayn rejimda keng jamoatchilikka uzatiladi.
 O‘zMUda boshqa abituriyentlarning o‘rniga hujjat topshirmoqchi bo‘lgan “ziyoli snayperlar” qo‘lga tushdi